

|  |  |  |  |
| --- | --- | --- | --- |
|  Teie |   |  nr |  |
|  Meie |  19.05.2025 |  nr | 2-25-1673 |

**Konkurentsiamet**

Maksejõuetuse teenistus

info@konkurentsiamet.ee

**Ettepanek pankrotimenetluse läbiviimiseks avaliku uurimisena**

[**Majatehnik OÜ**](https://kis2.kohus.ee/Menetlus/IsikVaata/KuvaIsikuDetailandmed?OsalineObjektId=353851451&MenetlusObjektId=355979281&OnValismaaKood=False&OnVaremKaristatud=False&OnVahialune=False&TeeDokumendidNahtavaks=False&VaikimisiSakk=IsikuYldandmedSakk&Tegevus=MenetlusseLisamineMuutmine&SalvestaJareltegevus=VarskendaLehte&EestiRiikKlvObjektId=0&SaabMuutaIsikuAndmeid=False&SaabMuutaKoodiSeisund=False&SaabMuutaSeisundit=False&SaabTehaParinguidValistesseSysteemidesse=False&SaabSalvestada=False&OnVanusKuriteoHetkelNahtav=False&SaabTehaDokumendidNahtavaks=False&SaabMuutaTookohta=False&OnVanglasArvelOlekNahtav=False) **(registrikood 12464673) suhtes**

Tartu Maakohtu menetluses on [Majatehnik OÜ](https://kis2.kohus.ee/Menetlus/IsikVaata/KuvaIsikuDetailandmed?OsalineObjektId=353851451&MenetlusObjektId=355979281&OnValismaaKood=False&OnVaremKaristatud=False&OnVahialune=False&TeeDokumendidNahtavaks=False&VaikimisiSakk=IsikuYldandmedSakk&Tegevus=MenetlusseLisamineMuutmine&SalvestaJareltegevus=VarskendaLehte&EestiRiikKlvObjektId=0&SaabMuutaIsikuAndmeid=False&SaabMuutaKoodiSeisund=False&SaabMuutaSeisundit=False&SaabTehaParinguidValistesseSysteemidesse=False&SaabSalvestada=False&OnVanusKuriteoHetkelNahtav=False&SaabTehaDokumendidNahtavaks=False&SaabMuutaTookohta=False&OnVanglasArvelOlekNahtav=False)pankrotiavaldus, tsiviilasi 2-25-1673 (menetlusdokumendid nähtavad e-toimiku kaudu). Kohus määras 29. aprill 2025 määrusega pankrotiseaduse (PankrS) § 30 lg 1 alusel pankrotiavalduse menetluse raugemise vältimiseks deposiidina makstava summa suuruseks 6700 eurot ja maksmise tähtajaks 15. mai 2025. Võlausaldajad ega kolmandad isikud deposiidina määratud summat [Majatehnik OÜ](https://kis2.kohus.ee/Menetlus/IsikVaata/KuvaIsikuDetailandmed?OsalineObjektId=353851451&MenetlusObjektId=355979281&OnValismaaKood=False&OnVaremKaristatud=False&OnVahialune=False&TeeDokumendidNahtavaks=False&VaikimisiSakk=IsikuYldandmedSakk&Tegevus=MenetlusseLisamineMuutmine&SalvestaJareltegevus=VarskendaLehte&EestiRiikKlvObjektId=0&SaabMuutaIsikuAndmeid=False&SaabMuutaKoodiSeisund=False&SaabMuutaSeisundit=False&SaabTehaParinguidValistesseSysteemidesse=False&SaabSalvestada=False&OnVanusKuriteoHetkelNahtav=False&SaabTehaDokumendidNahtavaks=False&SaabMuutaTookohta=False&OnVanglasArvelOlekNahtav=False)pankrotiavalduse menetluse raugemise vältimiseks tasunud ei ole.

PankrS § 19211 lg 1 (ka § 30 lg 5) kohaselt teeb kohus maksejõuetuse teenistusele ettepaneku pankrotimenetluse läbiviimiseks avaliku uurimisena, kui juriidilisest isikust võlgnikul ei jätku pankrotimenetluse läbiviimiseks raha ja keegi ei ole tasunud § 30 kohaselt menetluskulude katteks deposiiti. Ettepaneku saamisel võib maksejõuetuse teenistus teha kohtule põhjendatud avalduse pankrotimenetluse läbiviimiseks avaliku uurimisena, kui muul juhul pankrotiavalduse menetlus PankrS § 29 alusel raugeks.

Ajutise halduri 25. aprilli 2025 aruandest nähtub, et võlgniku bilansi järgi oli 28. veebruaril 2025 kassas sularaha 16 186,59 eurot. Pearaamatu järgi laekus ajavahemikus 31. juuli 2024 kuni 28. veebruarini 2025 kassasse sularaha kokku 83 217,62 eurot, sh 31. jaanuaril 2025 50 000 eurot. Sisuliselt on kogu panka laekunud raha alates 2025 jaanuarist sularahas välja võetud. Kassast tehti väljamakseid summas 67 031,03 eurot, sh 20. veebruaril 2025 – 18 202,43 eurot ja 28. veebruaril 2025 – 39 402,36 eurot. 3. septembril 2024 maksid Kevin Saidla ja Elvis Uusmaa kumbki võlgniku kontole 12 500 eurot, kokku 25 000 eurot selgitusega „osakapitali sissemakse.“ Osakapitali suurendamist ei ole äriregistrisse kantud. 30. septembril 2024 on võlgniku raamatupidamises kanded korrigeeritud omanike laenuks. Pearaamatu kohaselt on Kevin Saidla andnud võlgnikule laenu kokku 31 546,23 eurot ja Elvis Uusmaa 30 804,25 eurot. Võlgnik tagastas kassast laenu Kevin Saidlale 20. veebruaril 2025 – 18 202,43 eurot ja 28. veebruaril 2025 – 13 343,80 eurot ning Elvis Uusmaale kassast 28. veebruaril 2025 – 26 058,53 eurot. Võlgniku esitatud 28. veebruari 2025 seisuga koostatud bilansi järgi on võlgnikul kohustusi kokku 97 614,28 eurot. **Majatehnik OÜ maksejõuetus on ilmselt tekkinud juhatuse liikmete Kevin Saidla ja Elvis Uusmaa raskete juhtimisvigade tagajärjel:**

- võlgnik on andnud laenu osanikest juhatuse liikmetele, mis on keelatud;

- võlgniku raamatupidamist ei ole korraldatud nõuetekohaselt, seetõttu on raskendatud ülevaate saamine võlgniku varadest ja kohustustest, finantsseisnudist ja -tulemustest ning maksejõuetuse põhjustest;

- esitamata on maksudeklaratsioonid;

- võlgniku arvel on tasutud kulutusi, mis ei ole seotud ettevõtte majandustegevusega;

- võlgniku pangakontolt on Kevin Saidla poolt pidevalt pangakaardiga raha välja võetud, sularahatehingud on raamatupidamises kajastatud puudulikult;

- seotud isikutega erinevate tehingute tegemisel on tegutsetud huvide konfliktis.

Arvestades eeltoodut teeb kohus PankrS § 30 lg 5 alusel maksejõuetuse teenistusele ettepaneku otsustada avalduse esitamine või esitamata jätmine [Majatehnik OÜ](https://kis2.kohus.ee/Menetlus/IsikVaata/KuvaIsikuDetailandmed?OsalineObjektId=353851451&MenetlusObjektId=355979281&OnValismaaKood=False&OnVaremKaristatud=False&OnVahialune=False&TeeDokumendidNahtavaks=False&VaikimisiSakk=IsikuYldandmedSakk&Tegevus=MenetlusseLisamineMuutmine&SalvestaJareltegevus=VarskendaLehte&EestiRiikKlvObjektId=0&SaabMuutaIsikuAndmeid=False&SaabMuutaKoodiSeisund=False&SaabMuutaSeisundit=False&SaabTehaParinguidValistesseSysteemidesse=False&SaabSalvestada=False&OnVanusKuriteoHetkelNahtav=False&SaabTehaDokumendidNahtavaks=False&SaabMuutaTookohta=False&OnVanglasArvelOlekNahtav=False)pankrotimenetluse läbiviimiseks avaliku uurimisena hiljemalt **20. juuniks 2025.**

Lugupidamisega

(allkirjastatud digitaalselt)

Hiie Lindmets

kohtunik